Source: https://www.zakonypreludi.sk/zz/1964-3
Timestamp: 2020-01-28 01:08:53+00:00
Document Index: 17633445

Matched Legal Cases: ['§ 1', '§ 2', '§ 3', '§ 4', '§ 5', '§ 8', '§ 16', '§ 2', '§ 2', '§ 1']

3/1964 Zb. Vyhláška Ministerstva dopravy a Ministerstva všeobecného strojárstva o povinnom výkupe opotrebených ... | Aktuálne znenie
3/1964 Zb.
Vyhláška č. 3/1964 Zb.Vyhláška Ministerstva dopravy a Ministerstva všeobecného strojárstva o povinnom výkupe opotrebených dielcov cestných vozidiel
Čiastka 2/1964
Platnosť od 20.01.1964 do30.06.1966
Účinnosť od 01.01.1964 do30.06.1966
Povinný výkup opotrebených dielcov (§ 1 - § 2)
Renovácia dielcov (§ 3 - § 4)
Záverečné a zrušovacie ustanovenia (§ 5 - § 8)
Aktuálne znenie 01.01.1964 - 30.06.1966
Ministerstva dopravy a Ministerstva všeobecného strojárstva
z 29. decembra 1963
o povinnom výkupe opotrebených dielcov cestných vozidiel
Ministerstvo dopravy a Ministerstvo všeobecného strojárstva po dohode so zúčastnenými ústrednými orgánmi ustanovujú podľa § 16 ods. 1 písm. b) vládneho nariadenia č. 54/1953 Zb. o premávke na cestách v znení zákonného opatrenia Predsedníctva Národného zhromaždenia č. 13/1956 Zb. a podľa § 2 vládneho nariadenia č. 107/1949 Zb. o niektorých opatreniach týkajúcich sa nevyužitého materiálu:
Povinný výkup opotrebených dielcov
(1) Opotrebené súčiastky, dielce, podskupiny a skupiny cestných vozidiel (ďalej len „dielce“), ktoré sú opraviteľné (§ 2 ods. 1), opravovne alebo podniky renovujúce tieto dielce (ďalej len „renovačné miesta“) sú povinné vykupovať. Zoznam dielcov podliehajúcich výkupu a renovačných miest je uvedený v prílohe tejto vyhlášky.
(2) Držitelia dielcov, ktoré podliehajú výkupu, sú povinní odovzdať ich na svoj náklad renovačnému miestu najneskôr do jedného mesiaca po vymontovaní z vozidla; tieto dielce sa nesmú odvádzať do šrotu. Až do času výkupu sa musia riadne uskladniť. Vymontované dielce treba podľa ich druhu odovzdať len tomu renovačnému miestu, ktoré je pre tento druh uvedené v prílohe.
(1) O opraviteľnosti dielcov rozhodne renovačné miesto na základe technických podmienok vydaných Ministerstvom všeobecného strojárstva po dohode s Ministerstvom dopravy.*)
(2) Renovačné miesto za vykúpené dielce zaplatí držiteľovi výkupnú cenu podľa cenníka.*)
(3) Dielce odovzdané na výkup, pri odbere ktorých od odovzdávajúcej organizácie sa zistí ich neopraviteľnosť, renovačné miesto prevezme na potvrdenie za cenu šrotu a odovzdá ich do šrotu, pokiaľ držiteľ nepožiada o ich vrátenie.
Renovácia dielcov
(1) Držiteľ má právo za vykúpené opraviteľné dielce požadovať renovované dielce v množstve zodpovedajúcom percentu opraviteľnosti pri renovácii, ktoré je pre jednotlivé dielce uvedené v prílohe tejto vyhlášky. Pokiaľ držiteľ žiada vrátenie renovovaných dielcov, musí to renovačnému miestu oznámiť najneskôr pri odovzdaní opotrebených dielcov, inak jeho právo zanikne. Ak renovačné miesto nemá zavedený výmenný systém, renovačné miesto renovované dielce zašle držiteľovi na svoj náklad najneskôr do troch mesiacov po vykúpení opotrebených dielcov.
(2) Ministerstvo všeobecného strojárstva po dohode s Ministerstvom dopravy určia pre jednotlivé dielce termíny postupného zavádzania výmenného systému.
Renovačné miesto je povinné renovované dielce pri každej renovácii označiť svojou značkou na mieste, na ktorom sa značka počas prevádzky nemôže porušiť.
(1) Ustanovenia tejto vyhlášky sa nevzťahujú na ozbrojené zložky Ministerstva národnej obrany a Ministerstva vnútra.
(2) Povinnosť odovzdávať dielce renovačnému miestu (§ 1 ods. 2) sa nevzťahuje na dielce vymontované občanmi z osobných vozidiel v ich osobnom vlastníctve.
Ministerstvo dopravy po dohode s Ministerstvom všeobecného strojárstva môže povoliť výnimky z ustanovení tejto vyhlášky.
Zrušujú sa vyhláška Štátneho úradu plánovacieho a Ministerstva dopravy č. 254/1956 Ú. l. (Ú. v.) o povinnom odovzdávaní niektorých súčiastok vstrekovacieho zariadenia naftových motorov, vyhláška ministerstiev ťažkého priemyslu a vnútorného obchodu č. 169/1951 Ú. l. (č. 198/51 Ú. v.) o povinnom odovzdávaní starých náhradných dielov k nákladným automobilom pri nákupe nových, vyhláška Ministerstva ťažkého priemyslu č. 234/1951 Ú. l. (č. 262/51 Ú. v.) o niektorých opatreniach týkajúcich sa nevyužitých náhradných dielov automobilov a traktorov zahraničnej výroby a vyhláška Ministerstva priemyslu č. 913/1949 Ú. l. I (č. 874/49 Ú. v.) o niektorých opatreniach týkajúcich sa nevyužitých generátorových zariadení pre automobilové a stabilné motory a ich súčiastok.
v z. Vokáč v. r.
Príloha vyhlášky č. 3/1964 Zb.
ZOZNAM DIELCOV PODLIEHAJÚCICH VÝKUPU A ZOZNAM RENOVAČNÝCH MIEST
valec 60 ČSAO Liberec
Tatra-Regena, Bratislava
predný dielec kľukového hriadeľa 75 ČSAO Liberec
ČSAO Holešov
stredný dielec kľukového hriadeľa 75 ČSAO Liberec
zadný dielec kľukového hriadeľa 75 ČSAO Liberec
hlava valcov 60 ČSAO Liberec
AZL Žilina
ľavé a pravé závesné predné rameno 75 Tatra Slaný
ľavé a pravé závesné zadné rameno 65 Tatra Slaný
vačkový hriadeľ 65 ČSAO Holešov
ložisko NG 160 65 ČSAO Liberec
vstrekovacia dýza 70 ČSAO Liberec
piestik s valčekom 50 ČSAO Liberec
valec 60 ČSAO Brno
predný dielec kľukového hriadeľa 75 ČSAO hl. m. Praha
stredný dielec kľukového hriadeľa 75 ČSAO hl. m. Praha
zadný dielec kľukového hriadeľa 75 ČSAO hl. m. Praha
ČSAO hl. m. Praha
vložka valcov 60 ČSAO Plzeň
LIAZ Přerov
predný dielec kľukového hriadeľa 75 LIAZ Zvolen
stredný dielec kľukového hriadeľa 75 LIAZ Zvolen
zadný dielec kľukového hriadeľa 75 LIAZ Zvolen
hlava valcov 60 LIAZ Zvolen
vačkový hriadeľ 70 LIAZ Přerov
ČSAO Plzeň
ložisko NG 180 65 ČSAO Liberec
spodné veko kľukovej skrine 65 LIAZ Zvolen
Garant 30-32
valec 60 ČSAO Nové Mesto nad Váhom
ČSAO Hořice
kľukový hriadeľ 65 ČSAO Nové Mesto nad Váhom
hlava valcov 60 ČSAO Brno
Adresy renovačných miest:
Čs. automobilové opravovne - Ústí n. L., n. p., Liberec III., U Nisy 7-9,
Tatra-Regena, ul. Februárového víťazstva 54, Bratislava,
Čs. automobilové opravovne, n. p., Holešov-Samostatnost,
AZL Žilina, oprav. závod, ul. Čs. brigády, Žilina,
Tatra Slaný, Ouvalova 554, Slaný,
Čs. automobilové opravovne - Brno, n.p., Špitálka 23, Brno,
Čs. automobilové opravovne, n. p. hl. m. Prahy, U seřadiště 7, Praha 10,
Čs. automobilové opravovne, n. p., Na Roudné 182, Plzeň-Prior,
Liberecké automobilové závody, Zvolen, Moťovská cesta, Zvolen,
Liberecké automobilové závody Přerov, Palackého 27, Přerov,
Liberecké automobilové závody Zvolen, prevádzkáreň Kráľová nad Hronom,
Čs. automobilové opravovne, n. p., Trenčianska 922, Nové Mesto nad Váhom,
Čs. automobilové opravovne, n. p. Maixnerova 526, Hořice v Podkrkonoší.
*) Cenník prác pri renovácii automobilových dielcov MVS č. 122.